Televizijska mreža AMC je naročila devet epizod za prvo sezono (vključno s pilotno), toda zaradi stavke ameriškega sindikata scenaristov konec 2007 je bilo posnetih samo sedem. V prvih različicah scenarija je bilo dogajanje postavljeno v kalifornijsko mesto Riverside, a so na Sonyjev predlog za lokacijo snemanja izbrali Albuquerque, kjer so lahko izkoristili davčne olajšave zvezne države Nova Mehika. Gilligan se je zavedel, da bi se pri posnetkih proti vzhodu moral stalno izogibati prepoznavnemu gorovju Sandia, zato je spremenil lokacijo zgodbe.